
BIROULUI PERMANENT
AL CAMEREI DEPUTAŢILOR

	Vă înaintăm, alăturat, raportul asupra proiectului de Lege privind închiderea operațională și financiară a Planului Național de Redresare şi Reziliență, transmis spre dezbatere, în procedură de urgență Comisiei pentru buget, finanţe şi bănci, cu adresa nr. PL-x nr.   539 /2026 . 
În raport cu obiectul şi conţinutul său, proiectul de lege face parte din categoria legilor ordinare.



PREŞEDINTE
Bogdan-Iulian HUȚUCĂ

RAPORT 
asupra Proiectului de Lege privind închiderea operațională și financiară a Planului Național  de Redresare și Reziliență

În conformitate cu prevederile art. 95 și 118 alin.(1) din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci a fost sesizată pentru dezbatere, în procedură de urgență,  cu proiectul de Lege privind închiderea operațională și financiară a Planului Național de Redresare și Reziliență, transmis  cu adresa nr. PL-x nr. 539/2026 din 26 august 2026.
	Conform prevederilor art. 75 din Constituţia României, republicată şi ale art. 92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională. 
Consiliul Legislativ și Consiliului Economic şi Social  au avizat favorabil  proiectul de lege. 
Proiectul de lege are ca obiect de reglementare instituirea unui cadru juridic unitar pentru închiderea operaţională şi financiară a Planului Naţional de Redresare şi Rezilienţă, prin stabilirea atribuţiilor autorităţilor implicate şi a regulilor privind finalizarea implementării, închiderea financiară a proiectelor şi închiderea tehnică a indicatorilor, clasificarea reformelor şi investiţiilor, evaluarea şi acoperirea implicaţiilor financiare ale nefinalizării acestora, întocmirea rapoartelor de închidere, precum şi asigurarea durabilităţii, raportării, arhivării şi controlului ulterior anului 2026. 
Totodată, sunt prevăzute măsuri specifice referitoare la regimul cheltuielilor şi al contractelor aferente măsurilor care nu mai sunt finanţate din PNRR, modificarea surselor de finanţare şi operaţiunile bugetare corespunzătoare, precum şi modificarea art. 12 din Ordonanţa de urgenţă a Guvemului nr. 124/2021, în sensul aplicării principiului proporţionalităţii la recuperarea sumelor în cazul neîndeplinirii sau îndeplinirii parţiale a indicatorilor asumaţi. 

Potrivit prevederilor art. 62 şi art.133 din Regulamentul Camerei Deputaţilor, republicat, cu modificările ulterioare, membrii Comisiei pentru buget, finanțe și bănci au examinat proiectul de lege în ședința, cu prezență fizică și online, din data de 26 august 2026. La şedinţa comisiei, deputații și-au înregistrat prezența conform listelor de prezență. 
În urma examinării proiectului de lege şi a opiniilor exprimate, membrii comisiei au hotărât, cu majoritate de voturi, să transmită plenului Camerei Deputaților prezentul raport prin care se propune adoptarea proiectului de Lege privind închiderea operațională și financiară a Planului Național  de Redresare și Reziliență, în  forma adoptată de Senat, cu amendamentele admise prezentate in Anexa nr. 1. 
Amendamentul respins se regaseste in Anexa nr. 2. 
În raport cu obiectul şi conţinutul său, proiectul de lege face parte din categoria legilor ordinare.
	PREȘEDINTE
Bogdan-Iulian HUȚUCĂ
	SECRETAR,
Iulius-Marian FIRCZAK




	

Sef serviciu,
Giorgiana Ene,
Consilier parlamentar, Amalia Roșu 

Anexa 1 – Amendamente admise 
	Nr. crt.
	Text adoptat Senat
	Amendamente admise
(autor amendamente)

	Motivare

	1.  Art 2
	


Art.24- (2) În vederea acoperirii minusului de venituri determinat potrivit alin. (1), coordonatorul de reforme și/sau investiții elaborează o analiză proprie care cuprinde cel puțin:
a) stadiul implementării investițiilor aflate în responsabilitatea sa, pe fiecare dintre categoriile prevăzute la art. 20 alin. (1), și cauzele care au condus la neîndeplinirea țintelor;
b) impactul minusului de venituri raportat la bugetul aprobat al ordonatorului principal de credite, exclusiv sumele aferente PNRR;
c) măsuri de reducere a cheltuielilor sectoriale aflate în competența sa, cuantificate pentru fiecare dintre următorii 3 ani;
d) măsuri de creștere a veniturilor sectoriale aflate în competența sa, cuantificate pentru fiecare dintre următorii 3 ani;
e) calendarul de adoptare și de implementare a măsurilor prevăzute la lit. c) și d), cu indicarea actelor normative necesare și a responsabililor.
	La articolul 24 alineatul (2) se modifica si va avea urmatorul cuprins:

Art.24-(2) Coordonatorul de reforme și/sau investiții elaborează o analiză a minusului de venituri determinat potrivit alin. (1), pe care o transmite Ministerului Finanțelor și Ministerului Investițiilor și Proiectelor Europene în termen de 60 de zile de la data finalizării de către Comisia Europeană a evaluării cererii de plată nr. 6. Analiza se utilizează de Guvern în fundamentarea strategiei fiscal-bugetare prin politici sectoriale bugetare și în programarea intervențiilor viitoare finanțate din fonduri europene și/sau naționale.


Autor: grup PSD 
	

	2. 
	Art. 28 

(7) În perioada prevăzută la alin. (1), coordonatorii de reforme și/sau investiții au obligația de a asigura capacitatea administrativa, de a mentine structurile cu rol de monitorizare, control, audit în vederea garantării sustenabilității ireversibilității masurilor declarate îndeplinite de către Comisie în acord cu art. 32 alin (1) al Regulamentului (UE) 2021/241 al Parlamentului european și al Consiliului din 12 februarie 2021 de instituire a Mecanismului de redresare și reziliență.
	La art. 28 alin. (7) se modifică și va avea următorul cuprins:
(7) În perioada prevăzută la alin. (1), coordonatorul național și coordonatorii de reforme și/sau investiții au obligația de a asigura capacitatea administrativa, de a mentine structurile cu rol de monitorizare, control, audit în vederea garantării sustenabilității ireversibilității masurilor declarate îndeplinite de către Comisie în acord cu art. 32 alin (1) al Regulamentului (UE) 2021/241 al Parlamentului european și al Consiliului din 12 februarie 2021 de instituire a Mecanismului de redresare și reziliență.

La art. 28 după alineatul (7) se introduc două noi alienate, alin. (8) și alin. (9), cu următorul cuprins:
”(8)  În perioada prevăzută la alin. (1) coordonatorul național al PNRR monitorizează durabilitatea rezultatelor proiectelor și îndeplinirea indicatorilor post-implementare și totodată avizează proiectele de acte normative care pot avea impact direct/indirect asupra asigurării ireversibilității măsurilor deja evaluate de Comisia Europeană ca fiind îndeplinite, în cadrul cererilor de plată.
(9) În perioada prevăzută la alin. (1), coordonatorul național al PNRR efectuează procedurile de verificare și monitorizare a activităților desfășurate  de coordonatorii de reformă și/sau investiții la alin.(5) și alin.(6) în vederea raportării în mod corespunzător către Comisia Europeană.

	

	3. 
	Art. 31 -(17) MIPE este responsabil de urmărirea recuperării creanţelor în cadrul proiectelor finanţate din fonduri europene, după data la care creanţa devine exigibilă şi până cel târziu la data închiderii Mecanismului de redresare şi rezilienţă, respectiv a oricăror sume din fonduri europene transferate acestora, neutilizate sau care au fost recuperate de la beneficiari ca urmare a unor titluri de creanţă.
	La art. 40 se introduce un nou punct, pct. 2 care va avea următorul cuprins: 
2.  alin. ( 17) al art. 31 se modifică și va avea următorul cuprins: 
(17) MIPE și coordonatorii de reformă și/sau investiții sunt responsabili de urmărirea recuperării creanțelor în cadrul proiectelor finanțate din fonduri europene, după data la care creanța devine exigibilă și până cel târziu la data închiderii Mecanismului de redresare și reziliență, respectiv a oricăror sume din fonduri europene transferate acestora, neutilizate sau care au fost recuperate de la beneficiari ca urmare a unor titluri de creanță.
	MIPE si coordonatorii de reformă si/sau investitii raspund de recuperarea creantelor conform OUG nr. 70/2022.












Anexa 2 – amendament respins 
	Nr. Crt.
	Text propus Legea privind închiderea operațională și financiară a Planului Național de redresare și Reziliență 

	Motivatie

	1. 
	„După art. 28, se introduce un nou art. 28^1 cu următorul conținut: 

Art. 28¹ – Regimul special aplicabil investițiilor de împădurire și reîmpădurire
(1) Prin derogare de la prevederile art. 28, pentru proiectele finanțate în cadrul Componentei 2 – Păduri și protecția biodiversității, Investiția 1 – Campania națională de împădurire și reîmpădurire, obligațiile de monitorizare, verificare și menținere a investițiilor se aplică pe întreaga perioadă stabilită prin schemele de ajutor de stat, ghidurile specifice și contractele de finanțare.
(2) Ministerul Mediului, Apelor și Pădurilor, în calitate de coordonator de reforme și/sau investiții, direct sau prin structurile și instituțiile desemnate potrivit legislației aplicabile, asigură monitorizarea menținerii suprafețelor împădurite și reîmpădurite, verificarea respectării obligațiilor asumate de beneficiari, precum și îndeplinirea obligațiilor de raportare și control aferente.
(3) Închiderea operațională și financiară a PNRR nu aduce atingere și nu determină încetarea obligațiilor multianuale asumate în cadrul proiectelor prevăzute la alin. (1), inclusiv a obligațiilor de monitorizare, verificare, întreținere, menținere și a celor privind efectuarea plăților aferente perioadelor ulterioare datei de 31 august 2026.
(4) Plățile aferente angajamentelor multianuale prevăzute la alin. (3), datorate ulterior închiderii PNRR potrivit schemelor de ajutor de stat, ghidurilor specifice și contractelor de finanțare, se asigură din fonduri publice naționale, în condițiile legislației aplicabile, și nu reprezintă cheltuieli aferente implementării PNRR ulterior datei de 31 august 2026.
(5) Existența obligațiilor și plăților multianuale prevăzute la prezentul articol nu afectează clasificarea investiției ca finalizată în sensul art. 20 alin. (1) lit. a), dacă indicatorii care contribuie la îndeplinirea țintei sau jalonului PNRR au fost realizați până la data de 31 august 2026.”
GRUP USR
	În ceea ce privește Componenta 2 – Păduri și protecția biodiversității, se impune reglementarea distinctă a obligațiilor post-implementare aferente investițiilor în împăduriri, având în vedere caracterul multianual al acestora și specificul intervențiilor finanțate. Spre deosebire de alte investiții din cadrul PNRR, finalizarea perioadei de implementare nu conduce la încetarea obligațiilor asumate de statul român și de beneficiari, acestea continuând pe termen lung prin activități de monitorizare, verificare, control, întreținere și efectuare a plăților prevăzute de cadrul juridic și contractual aplicabil.

Investițiile pentru crearea de noi suprafețe împădurite au fost implementate inclusiv în baza Schemei de ajutor de stat „Sprijin pentru investiții în noi suprafețe ocupate de păduri”, SA.101793 (2022/N), aprobată prin Decizia Comisiei Europene C(2022) 4167 final, care presupune angajamente și obligații cu caracter multianual. În acest context, o parte dintre plățile și activitățile de monitorizare aferente investițiilor se desfășoară pe o perioadă care poate ajunge până la 20 de ani.

Prin urmare, modificarea propusă nu reprezintă o prelungire a perioadei de implementare a PNRR și nici instituirea unor obligații noi, ci asigură cadrul juridic necesar pentru continuarea îndeplinirii obligațiilor deja asumate prin schema de ajutor de stat, contractele de finanțare și legislația aplicabilă. Menținerea capacității administrative și a personalului cu atribuții de monitorizare, verificare, control și efectuare a plăților este necesară pentru asigurarea continuității administrării investițiilor, respectarea obligațiilor asumate față de beneficiari și protejarea rezultatelor obținute prin investițiile finanțate în cadrul PNRR.

Informații suplimentare, precum și impactul bugetar sunt cuprinse în nota justificativă atașată prezentei. 

